Asurmeis

Asurmeis (Cyanistes cyanus) er en meiseart.

Den er 12–13 cm lang og nært beslektet med blåmeis (C. caeruleus). Den blå og hvite fjærdrakten gjør at asurmeis ikke kan forveksles med andre arter. Issen er hvit, stjerten er lang med store, hvite hjørnefelter og vingen har brede, hvite bånd.

Arten forekommer i mange ulike typer løv- og blandingskog. Den finnes ofte langs elvebredder der vegetasjonen består av poppel, pil, tamarisk og bjørk.

Asurmeis er utbredt fra Hviterussland og europeisk Russland østover gjennom Sibir, Kasakhstan, Kirgisistan, Mongolia og Nord-Kina til Primorskij kraj ved Stillehavet. I Sentral-Asia og i Qinghai i Kina finnes det tre underarter med gult bryst, som av enkelte regnes som en egen art, gulbrystmeis (C. flavipectus). Streiffugler har dukket opp i Sverige og Finland, men asurmeis er aldri funnet i Norge.

I Øst-Europa overlapper utbredelsen med blåmeis, og de to artene danner ofte hybriden Cyanistes × pleskei, som har blå kalott på hodet.

Litteratur

Eksterne lenker 

 

Meiser
Fugler formelt beskrevet i 1770
Dyr formelt beskrevet av Peter Simon Pallas